María Jesús Damborenea

María Jesús Damborenea Munarriz (Donostia, Gipuzkoa, 1926ko abuztuaren 5a –  ibidem, 2014ko azaroaren 10a) mezzosopranoa izan zen. Hainbat abesbatzatan parte hartu zuen, eta bakarlari gisa ere ospe handikoa izan zen.

 Bizitza 
María Jesús Damborenea Donostian jaio zen. 18 urte zituela, Maria Teresa Hernandez irakasle trebearekin ikasten hasi zen, eta Donostiako Udal Musika Kontserbatorioan sartu zen nota onenak eskuratuz. Donostian, Bilbon eta Hernanin egindako "Kantante ezezaguna"ren txapelketetan parte hartu zuen. Ramon Usandizaga, Pablo Sorozabal, Verkos, Jose Luis Ansorena, Javier Bello Portu, Antonio Sarasua, Enrique Jordáren eta beste hainbaten gidaritzapean saio ugari eta  ikusgarriak eskaini zituen. Bakarlari bezala ospe handikoa izan zen. 

Donostiako Coro Maiterekin abestu zuen Maria Teresa Hernandezen gidaritzapean. Donosti Ereski, Iradier, Andra Mari abesbabetzatan ere kantatu izan zuen. "Cuarteto Donosti"n ere parte hartu zuen Nekane Lasarte, Karlos Mungia eta Rikardo Muniainekin batera.  

Bakarlari gisa hainbat opera eta zarzuelatan abestu zuen. Adibide gisa, Luis Mª Izagirrerekin batera “La Rosa del Azafrán” zarzuela interpretatu zuen. 

Orkestarekin kantatu izan zuenean, Mozart, Rossini, Bach, Vivaldi, Tomas Garbizu-ren lanak abestu zituen. 

1951ko urtarrilaren 19an ezkondu zen Migel Gallastegi pilotariarekin Donostiako San Vicente parrokian. Hiru seme-alaba izan zituzten. Urte askotan bizi izan zen Eibarren, bertakoa bait zen Migel Gallastegi.

María Jesús Damborenea enpresa munduan ere aritu zen. Donostiako SADE filmetako buruetako bat zen.

Musikaste 79 ekitaldian parte hartu zuen. Bertan María Teresa Hernández Usabiaga omendu zen, Maitea abesbatzaren artxiboaren sortzailea izan zena. Iñaki Erauskiren zuzendaritzapean abestu zuen.

 Erreferentziak 

Kategoria:Donostiako abeslariak
Kategoria:Emakume abeslariak
Kategoria:Mezzosopranoak